אלת הצדק

[טקסט=blindfolded lady with sword in right hand held vertically down to floor, and a set of balance scales in her left hand held neck high|ממוזער| פסל אלת הצדק עייניה מוכסות והיא מחזיקה מאזניים וחרב, [הונג קונג]]
**[[אלה (מיתולוגיה)|אלת]] ה[[צדק (מוסר)|צדק]]** (בלטינית: **Iustitia**) היא האנשה אלגורית של הכוח המוסרי במערכות המשפט. הכלים שלה הם מאזנים וחרב. בחלק מהדימויים עינייה מכוסות. לעיתים קרובות היא מופיעה כזוג עם פרודנטיה.

באמנות הרומית העתיקה, אלת הצדק ידועה בשם או *יוסטיציה או Justitia*. המקבילה לאלה היוונית דייק.

## האלה יוסטיציה
מקור אלת הצדק היא יוסטיציה (או יוסטיטיה), אלת הצדק במיתולוגיה הרומית. יוסטיציה הוצגה על ידי הקיסר אוגוסטוס, ולכן היא אינה אלה ותיקה בפנתיאון הרומי.

צדק הייתה אחת המעלות שעיטרו את המגן (*clipeus*) של אוגוסטוס ומופיע גם במקדש של יוסטיציה שהוקם ברומא על ידי הקיסר טיבריוס. יוסטיציה הפכה לסמל לסגולת הצדק שאיתה רצה כל קיסר לקשר את משטרו; הקיסר אספסיאנוס טבע מטבעות עם דמותה של האלה היושבת על כס המלכות בשם *Iustitia Augusta*, וקיסרים רבים אחריו השתמשו בדמותה של האלה כדי להכריז על עצמם כמגיני הצדק.

למרות שנחשבה לאלה עם מקדש משלה ופולחן ברומא, נראה שהיא נתפסה יותר כהאנשה סמלית אמנותית של המושג ופחות כאלה ממשית עם משמעות דתית.

## תֵאוּר
[ממוזער|''[ספר המתים'' המצרי העתיק מתאר סצנה שבה לבו של נפטר נשקל מול נוצת האמת.]]
האנשה של הצדק המאזן באמצעות המאזניים מתוארכת לאלה המצרית מאעת, בהמשך, האלות ההלניות תמיס ודייק  היו אלות צדק. תמיס הייתה התגלמות הסדר, החוק והמנהג האלוהי, בהיבט שלה כהאנשה של צדקתו האלוהית של החוק. דייק מייצגת את רוח הסדר המוסרי והשיפוט ההוגן כאידיאל אוניברסלי.

המאזניים, החרב וכיסויי העיניים הם אמצעים פיגורטיביים המדגישים היבטים שונים של הצדק.

### מאזניים
אלת הצדק מתוארת לרוב עם מאזניים תלויים בדרך כלל ביד אחת, שעליו היא מאזנת את המעשה ואת ההשלכות של המעשה כדי להשיג שיווי משקל, וכך, צדק.

לפי ספר המתים המצרי, כל נשמה כשהייתה מגיעה לתחום שיפוטו של אוסיריס, אל המוות, הייתה מוסרת את לבה לשקילה על מאזניים, אשר בכף המאזניים השנייה נחה נוצת האמת – סמלה-נציגתה של מאעת. אם הלב היה שווה במשקלו לנוצה, היה זה סימן כי היא טהורה מחטאים ורשאית להמשיך לעולם הבא; אך אם הלב היה כבד יותר מהנוצה, הוא היה נטרף על ידי המפלצת אמות, והנשמה הייתה נידונה לשכחה נצחית.

### כיסוי עיניים
מאז המאה ה-16, אלת הצדק מתוארת, לעיתים קרובות, כשהיא עוטה כיסוי עיניים. כיסוי העיניים היה במקור תוספת סאטירית שנועדה להראות את הצדק כעיוורון האלה לעוול המתנהל לפניה, אך הוא פורש מחדש עם הזמן וכעת הוא מובן כמייצג חוסר משוא פנים, האידיאל לפיו יש ליישם צדק ללא קשר לעושר, כוח או ייחוס אחר. המטבעות הרומאים הקדומים ביותר שתיארו את יוסטיציה, הציגו אותה עם החרב ביד אחת ומאזניים ביד השנייה, אך עיניה חשופות. אלת הצדק מוצגת מכוסת עיניים רק מאמצע המאה ה-16. הייצוג הידוע הראשון של צדק עיוור הוא פסלו של הנס גיאנג משנת 1543 במזרקת הצדק בעיר העתיקה של ברן.

### חרב
אלת הצדק נושאת, לעיתים קרובות, חרב ביד אחת. החרב היא סמל היסטורי של סמכות של מלכים, קיסרים וגנרלים. לכן זהו אחד הסמלים המוקדמים ביותר לצדק, שכן כוחו של מונרך יכול להימסר במכת חרב. בנוסף, גם היום, לחרב יש מקום משמעותי בטקס הענקת האבירות, בו נוגעים בכתפיים עם להב. החרב של אלת הצדק מקדמת את הרעיון שצדק יכול להיות מהיר וסופי.

## גלריה

קובץ:Berner Iustitia.jpg|alt=|פסלו של הנס ג'יאנג בברן
קובץ:A Justica Alfredo Ceschiatti Brasilia Brasil.jpg|alt=|פסלו של אלפרדו צ'שיאטי (Alfredo Ceschiatti) מול בית המשפט הפדרלי העליון בברזיל
קובץ:Sala di costantino, giustizia.jpg|alt=|מתוך פרסקו של רפאל בארמון אפיפיור בקריית הוותיקן
קובץ:Landskrona fulla vapen.svg|alt=|סמל של עיריית לנדסקרונה, שוודיה. נוצר ב-5 ביוני 1663


## קישורים חיצוניים

## הערות שוליים

קטגוריה:אלות רומיות
*
קטגוריה:מטענים הרלדיים